ET
8.9.2023
Euroopa Liidu Teataja
L 222/133
28) punkti 6.2.4.2 alapunktid 1 ja 2 asendatakse järgmisega: „1) Projekti ekspertiis rööbasteede telgedevahelise kauguse hindamiseks tehakse, kasutades T liite viites 3 osutatud tehnilise kirjelduse alusel taristuettevõtja või tellija tehtud arvutuste tulemusi.
Rööbaste telgedevahelist nominaalkaugust kontrollitakse sellise liiniskeemi puhul, kus kaugused on horisontaaltasandiga paralleelsed.
Rajatise rööbasteede telgedevahelise kauguse piirnormi kontrollitakse raadiuse ja asjakohase välisrööpa kõrgenduse suhtes.
2) Pärast kasutuselevõtule eelnevat monteerimist kontrollitakse rööbasteede telgedevahelist kaugust kriitilistes kohtades, kus ollakse lähemal kui 50 mm rajatise rööbasteede telgedevahelise kauguse piirnormile, mis on määratletud T liite viites 3 osutatud tehnilises kirjelduses.“; 29) punktile 6.2.4.4 lisatakse alapunkt 3: „3) Kasutuselevõtule eelneval monteerimisel tuleb minimaalse horisontaalkõvera läbivaatamiseks hinnata taotleja või taristuettevõtja esitatud mõõtmisväärtusi.
Arvesse võetakse taristuettevõtja kehtestatud tööde heakskiitmise eeskirja.“; 30) punkt 6.2.4.6 asendatakse järgmisega:
„6.2.4.6.
Ekvivalentkoonilisuse arvestusliku väärtuse hindamine Ekvivalentkoonilisuse arvutuslike väärtuste hindamisel kasutatakse taristuettevõtja või tellija poolt T liite viites 5 osutatud kirjelduse alusel tehtud arvutuste tulemusi.“; 31) punkt 6.2.4.10 asendatakse järgmisega:
„6.2.4.10.
Olemasoleva rajatise hindamismenetlus
1)
Olemasoleva rajatise hindamine toimub punkti 4.2.7.4 alapunkti 3 alapunktide b ja c nõuete järgi ühe järgmise meetodi kohaselt: a) kontrollimine, et EN liinikategooriate väärtused rajatistega liinide jaoks avaldatud või avaldamiseks ette nähtud lubatud kiiruse korral vastavad E liite nõuetele; b) kontrollimine, et EN liinikategooriate väärtused sildade või konstruktsiooni jaoks ette nähtud lubatud kiiruse korral või alternatiivsed nõuded, mis on kindlaks määratud koormusmudeliga 71 ning teguriga alfa (α) P1 ja P2 korral, vastavad E liite nõuetele; c) kontrollimine, et rajatiste või konstruktsiooni jaoks ettenähtud liikluskoormus vastab punktides 4.2.7.1.1, 4.2.7.1.2 ja 4.2.7.2. esitatud miinimumnõuetele.
Punktide 4.2.7.1.1 ja 4.2.7.2 kohasel teguri alfa (α) väärtuse ülevaatamisel on vaja ainult kontrollida, et teguri alfa (α) väärtus vastab tabelis 11 kindlaks määratud teguri alfa (α) väärtusele; d) kui nõue olemasolevale sillale on kindlaks määratud viitega E liites kirjeldatud arvutuslikule koormusmudelile HSLM, tuleb olemasoleva silla hindamine teha ühe järgmise meetodi kohaselt: — olemasoleva silla konstruktsiooni tehnilise kirjelduse kontrollimine, — dünaamikaanalüüsi tehnilise kirjelduse kontrollimine, — olemasoleva silla avaldatud kandevõime kontrollimine raudteetaristuregistris (RINF) parameetri 1.1.1.1.2.4.2 suhtes (rajatiste vastavus kiirraudtee koormusmudelile HSLM); e) kui nõue olemasolevale sillale on kindlaks määratud viitega alternatiivsetele dünaamilistele koormusnõuetele (E liite märkus 8), tuleb olemasoleva silla hindamiseks kontrollida nende alternatiivsete koormusnõuete dünaamikaanalüüsi tehnilist kirjeldust vastavalt E liite märkuses 8 esitatud nõuetele.